Hospitaal-personeel spreek hul misnoeë uit met staking | Netwerk24
Hospitaal-personeel spreek hul misnoeë uit met staking
Deur Murphy Roberts 13 Oktober 2020 06:03
Werkers by Wesfleur-hospitaal vra dat die regering sy beloftes moet nakom. Foto: Murphy Roberts
Gesondheidswerkers by Wesfleur-hospi­taal het Woensdag 7 Oktober tydens middagete aan 'n betoging deelgeneem om Cosatu en ander vakbonde te steun tydens die nasionale staking wat tans aan die gang is.
Werkers vra dat die regering sy belofte gestand moet hou om 'n risiko­toelaag in te stel en die salarisver­ho­gings wat in 2018 ooreengekom is, na te kom.
Werkers is ook bekommerd omdat daar nie voldoende beskerming vir hulle teen Covid-19 is nie. Bekommerde verpleegsters en gesondheidswerkers het aan Weskus Nuus gesê "gedurende die pandemie is baie van ons kollegas dood en ons kan dalk volgende wees".
"Al wat ons vra, is dat die minister van gesondheid, Zweli Mkhize, 'n aansporingtoelaag vir gesondheids­werkers moet oorweeg wanneer hy met die vakbonde vergader."